User:মন কুমাৰ কাশ্যপ

কেকোৰা

জাক জাক কেকোৰা বহু জাতৰ ভিন্নৰঙৰ ঘেৰি আছে মোৰ চৌদিশে যিমানে আগুৱাব খুজিছো সিমানেই তললৈ টানিছে দেহৰ সমস্ত শক্তিৰে যুজিছো দেৱালখন অতিক্ৰম কৰিব ৷

দেৱালৰ সিটো পাৰে আছে সত্যম শিৱম সুন্দৰম মই দেখিছো , কেকোৰা বোৰকো দেখুৱাব খুজিছো মুল্যবোধৰ জগতখন ৷

নাই মই পৰা নাই বাৰে বাৰে মোক কাটি কুটি চেপি চুহি চোচৰাই বগৰাই কৰিছে থৰকা সৰকা ৷

মই ভাগৰা নাই মনোবলো হেৰোৱা নাই সিহত কেকোৰা মোৰ দুখ নাই নাই অভিমান মই বুজি পাও মই জানো ওপৰলৈ উঠাটোক টানি টানি তললৈ নমোৱাটোৱেই কেকেৰাৰ স্বভাৱ ইতৰ প্ৰাণী কেকোৰা বিষ্ঠাই সিহতৰ প্ৰধান খাদ্য নিজৰ সতি সন্ততিয়েই সিহতৰ মৃত্যুৰ কাৰণ ৷

কেকোৰাৰ মৃত্যু আছে মুক্তি নাই চিপা ঠেংখনৰো স্থায়িত্ব নাই নিজৰ স্থিতিত অটলজনে গন্তব্যস্থান ঠিকেই পায় কেকোৰাবোৰে নিজৰ বঙহৰ মঙহ খায় এয়ে সত্য এয়ে শিৱ এয়ে সুন্দৰ সত্যম শিৱম সুন্দৰম ৷